Tervehdys Pelastajamme, Herran Jeesuksen rakkaassa nimessä.
Hän rakasti meitä niin paljon, että Hän antoi itsensä puolestamme.
Hänet ristiinnaulittiin. Hän kuoli, jotta me voisimme elää.
Hän tuli köyhäksi, jotta me Hänessä rikastuisimme.
Olen pastori Stephen George Texasin Houstonista. Olen kotoisin Intiasta.
Olen Houstonissa erään seurakunnan pastori.
Seurakunnassamme on väkeä monista kansallisuuksista.
Jumala toimii voimallisesti. Hän tekee suuria tekoja.
Hän koskettaa ja parantaa monien elämää.
Meihin voi ottaa yhteyttä nettisivujemme kautta.
Nettisivun osoite näkyy ruudulla.
Jos tarvitset apua, rukousta tai sielunhoitoa, -
löydät yhteydenotto-ohjeet nettisivulta.
Jumala siunatkoon teitä.
Tällä kerralla tahdon jakaa jotakin sydämeltäni.
Tahdon puhua siitä, miten Jumala muuttaa ihmisen elämän kokonaan -
Sanansa kautta.
Joku on sanonut, että kun mieli laajentuu tiedosta, -
aivojen on erittäin vaikeaa palautua entiseen kokoonsa.
Jos Jumala laajentaa mielesi, -
jos Jumala muuttaa sinut sisältä käsin, kehosi pysyy samana.
Mutta sen kehon sisällä asuu uusi mies tai nainen.
Sinä muutut.
Ihmiset näkevät vain ulkokuoren, -
mutta se, mikä on sisällä, tulee näkyviin.
Ihminen on samanlainen kuin kuka tahansa muu, jos pitää suunsa kiinni.
Mutta kun hän avaa suunsa, hänestä tietää, -
puhuuko hänen kauttaan Jumala, ihmismieli vai saatana.
Puheemme paljastaa sydämemme salat.
Jumalan kirkkaus muuttaa -
koko elämäsi.
Jopa kasvosi kuvastavat Jumalan läsnäoloa.
Olemme tutkineet lukua 2. Aik. 7 jakeesta 14 alkaen.
Siinä sanotaan: "Jos minun kansani..." Jumala on omistushaluinen sinusta.
"Jos minun kansani, joka on otettu minun nimiini, -
nöyrtyy, ja he [...] etsivät minun kasvojani niin minä kuulen taivaasta -
ja annan anteeksi heidän syntinsä..."
Vaikka syntisi olisivat verenpunaiset, ne tulevat lumivalkeiksi.
Vaikka syntisi olisivat valtavan suuria, -
Jumala poistaa ne kokonaan.
Älä luule, ettei Jumala voi antaa anteeksi vakavia syntejä.
Hän voi antaa anteeksi mitä tahansa.
Miten kaukana Jumala on? Vain yhden rukouksen päässä.
Vain yhden rukouksen. Se on sinun ja Jumalan välinen etäisyys.
Rakas ystävä, Hän sanoo, että jos kutsut Häntä, -
Hän kuulee rukouksesi, antaa anteeksi syntisi -
ja parantaa maasi.
Hän antaa anteeksi, -
kuulee rukouksesi, parantaa maasi -
ja siunaa sinua.
Sitten Hän sanoo jakeessa 15: -
"Nyt minun silmäni ovat avoinna, -
ja minun korvani tarkkaavat rukouksia tässä paikassa."
Aiemmassa jaksossa kerroin, että kehomme on temppeli.
Monissa maissa kristityt eivät voi kokoontua rukoilemaan seurakuntana.
Olen kotoisin Intiasta. Intiassakin on paljon tuskaa.
Kristityillä on vaikeaa. Jotkut kärsivät vainoista.
Miksi? Koska Jumalan Sana kertoo, että viimeisinä päivinä -
ihmisiä vainotaan, jos he uskovat Jeesukseen Kristukseen.
Jeesus itse sanoi, että kaikki kansat tulevat vihaamaan meitä.
"Jos he vihasivat Minua, he vihaavat teitäkin."
Jos he vainosivat vihreää puuta, he tekevät vielä enemmän kuivalle.
Meitä vainotaan ja vihataan ympäri maailmaa.
Miksi? Koska uskomme Jeesukseen.
Jonakin päivänä pian, rakas ystävä, Jeesus palaa takaisin.
Raamattu kertoo, että Hän tulee tuomitsemaan elävät ja kuolleet.
Sitten Hän hallitsee ja me hallitsemme Hänen kanssaan.
Valtakuntamme ei ole lihan ja veren valtakunta vaan hengen valtakunta.
Jeesus puhui Pilatekselle ja Herodekselle.
Hän sanoi: "Jos valtakuntani olisi maallinen, -
seuraajani taistelisivat vallasta.
Mutta valtakuntani ei ole maallinen eivätkä seuraajani taistele vallasta."
Meille on annettu ainoastaan valta -
vapauttaa ihmiset mielensä vankilasta, -
saatanan voimista ja pahoista valloista.
Jumala antaa sen vallan meille Jeesuksen nimessä.
Jeesus maksoi hinnan ristillä.
Hän kuoli. Hän maksoi korkeimman rangaistuksen hinnan.
Me emme sitä voineet maksaa.
Hän kärsi rangaistuksen synneistä, jotka sinä ja minä olemme tehneet.
Hän kärsi rangaistuksen synneistä, joita Hän ei itse tehnyt.
Hän vapautti meidät. Se lahja on pyydettävissä ja vapaasti otettavissa.
Hän sanoo: "Minä lunastan teidät.
Minun silmäni tarkkaavat teitä ja tarpeitanne.
Ja minun korvani kuuntelevat alati teitä."
Sitten Hän sanoo Sanassaan: -
"Ja nyt minä olen valinnut ja pyhittänyt tämän temppelin..."
Silloin se tarkoitti Salomon temppeliä, nykyään kehomme temppeliä.
"...että minun nimeni olisi siinä iäti; -
ja minun silmäni ja sydämeni tulevat aina olemaan siinä."
Jumala tahtoo siunata sinua pelastuksella.
Jumala tahtoo vapauttaa vangitut. Hän tahtoo vapauttaa kansakunnat.
Kun Jeesus nousi veneestä gerasalaisten alueella, -
Hänet kohtasi mies, jossa oli riivaajia.
Mies asui haudoissa ja viilteli itseään kivillä.
Hänet oltiin sidottu kahleisiin ja jalkanuoriin, -
mutta hän oli katkaissut siteet ja kahleet ja mennyt asumaan hautoihin.
Mutta kun Jeesus nousi rantaan, mies juoksi tapaamaan Häntä.
Leegio riivaajia puhui miehen suun kautta Jeesukselle: -
"Mitä meillä on Sinun kanssasi tekemistä, -
Korkeimman Jumalan Poika? Miksi olet tullut piinaamaan meitä?"
Jeesuksen läsnäolo piinaa piinaajaa.
Jeesuksen läsnäolo piinaa demonisia voimia.
Istuin kerran paikallisjunassa Bombayssa.
Junassa oli mies, joka vaikutti uskonnolliselta.
Sillä hetkellä kun hän näki minut, hän siirtyi toiselle puolelle junaa.
Istuin hiljaa omissa ajatuksissani. Pääni oli painuksissa, sillä rukoilin.
Mies siirtyi yhä kauemmas ja alkoi kirota minua.
Ennen kuin kukaan ehti tajuta tai estää, hän hyppäsi liikkuvasta junasta.
Minulla ei ollut siinä osaa eikä arpaa. En ollut yllyttänyt enkä katsonut häntä.
Mutta Jumalan läsnäolo piinaa piinaajaa.
Aina kun ihmiset ovat saatanan riivaamia, -
uskovan läsnäolo ajaa ulos demoneja Jeesuksen nimessä.
Vapautus on saatavilla mieleemme, sydämeemme ja perheeseemme.
Vapautus on saatavilla okkultismista, mustasta magiasta -
ja kaikenlaisista asioista, kuten spiritismilaudoista -
ja noituudesta.
Jumalan läsnäolo -
murtaa saatanan ikeen ja vallan.
Miksi taivas on niin ihmeellinen? Koska Jeesus asuu siellä.
Mitä jos Jeesus tulisi asumaan kotiisi? Kodistasi tulisi pieni taivas.
Kun Jeesus muutti elämäni, ruma kielenkäyttöni muuttui.
Kun Jeesus vapautti minut, aloin siunata enkä kirota.
Kun Jeesus muutti sydämeni, -
aloin antaa, auttaa, parantaa ja rakastaa.
Tiedätkö miksi? Koska Hän asui sisimmässäni.
Jokin muuttuu, kun astut ulos Jeesuksen nimessä -
kantaen Korkeimman Jumalan läsnäoloa.
Kannat Hänen pyhää läsnäoloaan, minne ikinä menetkin.
Mihin ikinä lasketkaan jalkasi, muutat sen paikan.
Sinun ei tarvitse saarnata eikä sanoa sanaakaan.
Pelkkä läsnäolosi murtaa saatanalliset voimat.
Se murtaa sairauden vallan Jeesuksen nimessä.
Vapautus on tullut kaupunkiisi, kotiisi ja sydämeesi.
Jumala on vapauttanut toisetkin. Miksei Hän vapauttaisi sinua?
Hän sanoo: "Sinä olet silmäteräni.
Sinä olet valittuni.
Sinä olet erityinen aarteeni."
5. Mooseksen kirjassa Hän sanoo: "Te olette erityinen aarteeni."
Hän sanoo: "Kansakunnat ylistävät Herraa teidän tähtenne."
Lakkaa ylenkatsomasta itseäsi.
On aika nousta ja karistaa pölyt elämästäsi.
Menneiden huonojen kokemusten pöly -
ja elämässäsi tapahtuneiden pahojen asioiden pöly.
Petetyksi ja yhä uudelleen satutetuksi tulemisen pöly.
Masennuksen, alakulon, lannistuksen ja hylkäämisen pöly.
Karista se pöly päältäsi Jeesuksen nimessä.
Katso ylös! Raamattu kehottaa katsomaan ylös, -
sillä pelastuksenne on tullut lähemmäksi kuin koskaan ennen.
Se on tullut kynnyksellesi. Jumala kolkuttaa ovellasi.
Hän sanoo: "Katso, minä seison ovella ja kolkutan; -
jos joku [mies, nainen, poika tai tyttö] kuulee minun ääneni ja avaa oven, -
niin minä käyn hänen tykönsä sisälle ja aterioitsen hänen kanssaan, -
ja hän minun kanssani." Halleluja, mikä lupaus!
Kuningasten Kuningas ja herrain Herra tulee sydämeesi asumaan.
Jumala tekee suuria asioita tällä hetkellä.
Tämä on jännittävä hetki ihmiskunnan historiassa.
Kysyt, mitä tehdä. Kutsu Hänen nimeään.
Sano Hänelle: "Jumala, en aio päästää Sinusta irti.
Sanoivatpa ihmiset yhteisössäni mitä tahansa, -
minä aion tarrautua Jumalaan enkä päästä irti."
Muistatteko vanhan kunnon Jaakobin.
Yhdysvalloissa tavataan sanoa vanha kunnon Jaakob, -
vaikkei hän vanha ollut oikeasti. Muistatteko hänet?
Hän paini Jumalan kanssa koko yön.
Hänen tarkoituksensa ei ollut kukistaa Jumalaa vaan pitää Hänet itsellään.
Jumala sanoi: "Päästä minut." Jaakob vastasi: "En päästä."
Herran enkeli sanoi: "Päästä minut." Jaakob vastasi: "En päästä."
Silloin Herra myöntyi siunaamaan Jaakobin.
"Tästä lähtien nimesi ei ole enää Jaakob, -
joka tarkoittaa petkuttajaa ja syrjäyttäjää.
Sinun nimesi on oleva Israel, Jumalan prinssi."
Prinssinä sinulla on voimaa Jumalan kanssa.
Kuka voi selättää leijonan? Vain sen pennut.
Millään muulla eläimellä ei ole voimia eikä kanttia selättää leijona -
kuin leijonan omilla pennuilla.
Olemme Korkeimman Jumalan lapsia. Meillä on voimaa Jumalan kanssa.
Sanoillamme on voimaa taivaassa.
Kerran saarnatessani joku kuulija tuohtui minulle, -
koska sanoin näin: Oletko kuuluisa taivaassa?
Et liene kuuluisa maan päällä, mutta voit tulla kuuluisaksi taivaassa.
Jos tulet kuuluisaksi taivaassa, koska sallit Jeesuksen tulla koko elämäksesi,
sinusta tulee kuuluisa myös maan päällä.
Jumala käyttää sinua ympäri maailman. Hän siunaa sinua.
Jumala parantaa ja vapauttaa ihmisiä kauttasi.
Jumala tekee kauttasi ihmeitä.
Minne menenkin, näen ihmisten elämän muuttuvan.
Onko käsissäni tai elämässäni mitään hyvää?
Joskus minua ei haluttu kylään. Nyt matkalaukuistani taistellaan.
Miksi? Miksi he tahtovat pitää minut kodissaan ja lähellään?
Koska joku, jonka nimi on Jeesus, -
muutti koko elämäni tarkoituksen.
Kiitän Jumalaa.
Vuonna 1985 Jumala lähetti luokseni afrikkalaisopiskelijoita Intiassa.
Jumala sanoi: "Harvat tahtovat heidät luokseen tai pitävät heistä Intiassa.
Heitä kohtaan ollaan ennakkoluuloisia ja vihamielisiä.
Rakastaisitko heitä kuin omia poikia ja tyttäriä?" Sanoin: "Rakastan, Herra."
He tulivat Intiaan yliopistojen kautta.
En ollut vielä naimisissa. Kun näin, -
millaista näiden afrikkalais- opiskelijoiden rukouselämä oli, -
sanoin: "Jumala, jos Afrikka on tuollainen, tahdon sen kokonaan."
Menin vaimoni kanssa naimisiin ja aloimme pitää huolta heistä.
He joutuivat vaikeuksiin ja syytetyiksi väärin perustein.
Heiltä evättiin opiskelulupa. Jumala sanoi: "Taistele heidän puolestaan."
Kerron teille, että nykyään osa niistä, joita kutsuttiin lapsikseni, -
kuuluu seurakuntaamme.
Minusta tuli seurakuntayhteisön pastori.
Jäsenmäärä kasvoi tuhansiin Intiassa. Nykyään jotkut heistä ovat -
viiden tai kymmenen tuhannen seurakuntalaisen pastoreita.
Jotkut heistä ovat edustajia tai yhtiöiden päämiehiä.
Jotkut heistä ovat toimitusjohtajia -
ja jotkut kansallisia tai kansainvälisiä johtajia.
Kun rakastaa ihmisiä, joita muut hyljeksivät, -
Jumala tekee heistä niitä, joita kaikki tahtovat seurata.
Jumala auttaa sinua kasvattamaan hengellisiä poikia ja tyttäriä -
ja parantamaan maailman kansoja. Vapautus on tulossa.
Väkevä vapautus on tulossa. Jumala käyttää sinua.
Saatat nyt olla vasta pieni verso, mutta huomenna kuin suuri tammi.
Sinusta tulee suuri puu. Monet linnut tulevat istumaan sen puun oksille.
Monet väsyneet vaeltajat tulevat istumaan sen puun varjoon.
Vanhurskauden hedelmä nähdään elämässäsi.
Monet tulevat siunatuiksi niin kuin hedelmäpuu siunaa ohikulkijoita.
Mitä puu antaa, kun sitä heittää kivillä?
Se antaa vastineeksi hedelmiä.
Jumala siunaa sinua, niin että tulet siunaukseksi kansoille.
Hän sanoi: "Silmäni tulevat olemaan tässä temppelissä iäti."
Mikä temppeli se on? Sinun elämäsi. Sitä Jumalan silmät tarkkaavat.
Psalmissa 8 sanotaan, että Jumala muistaa ihmistä.
Mitä se tarkoittaa? Jumalan mieli on täynnä sinua.
Hän ajattelee sinua yötä päivää.
Hän on täynnä hyviä ajatuksia sinua kohtaan.
Hän sanoo: "Minä tunnen tulevaisuutenne.
Minun ajatukseni teitä kohtaan ovat hyviä eivätkä pahoja.
Minä annan teille tulevaisuuden ja toivon" (Jer. 29:11).
Hän sanoi: "Minä siunaan sinua. Minä tuen sinua oikealla kädelläni.
Teen sinusta valon kansoille." Halleluja.
Rohkaisen sinua kutsumaan Häntä.
Anna Jeesuksen tulla elämäsi Herraksi eikä vain vieraaksi.
Älä anna Hänen olla vain Pelastajasi vaan Herrasi -
ja sydämesi Kuningas. Anna Hänen tulla kaikeksi itsellesi.
Muistan laulun: "Hän on kaikkeni".
"Hän on kaikkeni, suurten ja pienten.
Hän antoi henkensä puolestani, teki kaiken uudeksi.
Hän on kaikkeni, onko Hän sinunkin?
Kuin hunajaa kalliolla, makeaa hunajaa kalliolla.
Hän maistuu kuin hunajalta kalliolla.
Maistakaa ja nähkää, että Herra on hyvä.
Sillä Hän maistuu kuin hunajalta kalliolla."
Hän rakastaa sinua. Hän rakastaa sinua intohimoisesti.
Hän ei koskaan jätä eikä hylkää sinua.
Hän ei koskaan lähde luotasi. Hänen läsnäolonsa on aina kanssasi.
Muistan erään naisen Koillis-Intiasta.
Hän tiesi kuolevansa pian, mutta Jumala sanoi hänelle: -
"Et kuole, ennen kuin tapaat palvelijani Stephen Georgen."
Nainen sanoi: "Hän tulee vasta kuukauden päästä. En elä niin kauaa."
Jumala sanoi: "Elät sinä." Hän oli yli satavuotias.
Hänellä oli minulle viesti Jumalalta.
Menin Cherrapunjin kaupunkiin.
Se on korkeimmalla sijaitsevia Koillis-Intian kaupunkeja.
Se sijaitsee melko lähellä Kiinan rajaa.
Minut saatettiin pieneen taloon. "Eräs isoäiti tahtoo tavata sinut."
"Hyvä on", minä sanoin. Menin taloon.
Se oli pieni talo. Menin sisään.
Hän ei nähnyt. Heti kun astuin sisään, hänen silmänsä aukesivat ammolleen.
Hän katsoi minua ja sanoi: "Pastori, Jumala kehotti minua sanomaan: -
Elä Jumalalle. Elä aina pyhää elämää.
Kunnioita Jumalaa kehollasi ja sydämelläsi.
Palvo aina Häntä. Pysy aina Hänen lähellään.
Älä koskaan käänny Hänestä. Hän tekee sinusta valon pakanakansoille.
Monet tulevat kutsumaan sinua hengelliseksi isäkseen.
Jumala nostaa sinut hengelliseen isyyteen."
Viikon kuluttua hän menehtyi.
Sain kunnian tavata naisen, joka kulki Jumalan kanssa koko elämänsä ajan.
Näin Jumalan hänen silmissään ja kasvoissaan.
Nyt hänen pojanpoikansa, tai tämän poika, -
on usean tuhannen jäsenen seurakunnan pastori -
Koillis-Intian Meghalayan osavaltiossa.
Nimi Meghalaya tarkoittaa paikkaa, -
jossa on aina pilviä.
Sillä alueella sataa kaikkein eniten maailmassa.
Jumala on hyvä. Hän tuo vapautuksen kotiisi.
Jumala tuo vapautuksen perheeseesi.
Jos joku kodissasi on masentunut, sorrettu tai saatanan piinaama, -
Jeesuksen nimessä puhun vapautusta hänen elämäänsä.
Jeesuksen nimessä pimeyden kahleet murtuvat Jumalan voimasta.
Puhun elämää perhekuntaasi. Tulkoon taloudellinen siunaus.
Tulkoon hyviä työpaikkoja elämääsi.
Tulkoon hyvä elämänkumppani elämääsi.
Siis jos olet yksin. En yritä saada sinua jättämään puolisoasi.
Jos sinulla on puoliso, pysy hänen kanssaan.
Jumala muuttaa hänen elämänsä ja Hän tekee sinustakin hyvän puolison.
Jumala tekee mahtavia asioita sinulle ja Hän siunaa sinua ylenpalttisesti.
Hän sanoi: "Minä lähetän suuren vapautuksen.
Siunaukseni on oleva sinun, perheesi ja eläintesi yllä.
Se on oleva satosi, työpaikkasi ja terveytesi yllä.
Jumalan siunausta. Taivaallinen Isä, -
rukoilen, että läsnäolosi hallitsee heitä.
Rukoilen niiden lasten puolesta, jotka eivät tunne vanhempiaan.
Rukoilen orpolasten puolesta, sellaisten, joita on Intiassa.
Jumala, siunaa heitä.
Siunaa niitä, jotka eivät ole tunteneet vanhempiensa rakkautta.
Herätä isiä ja äitejä.
Paavali sanoi, että teillä on monta opettajaa mutta ei montaa isää.
Rukoilen Jumala, että herätät isiä ja äitejä välittämään toisista.
Kiitos Jumala, että teet sen. Sinä herätät isiä ja äitejä.
Sinä lähetät suuren vapautuksen. Sinä nostat omasi ylös -
ja teet heistä taistelijoita. Jeesuksen nimessä, aamen.
Kiitos, että katsoit ohjelman. Siunatkoon Jumala sinua runsaasti.
Jos haluat tavoittaa sieluja ja siunata ihmisten elämää, -
voit soittaa ruudun numeroon.
Ruudulla näkyy myös tilinumero, jonka kautta voit siunata tätä työtä -
ja sieluja, jotka pelastuvat tämän työn kautta.
Autathan heitä.
Tämä on hyvää maaperää kylvölle.
Siunatkoon Jumala sinua runsaasti, kun rukoilet ja annat Herralle.
Siunausta! Hei, hei.
Suomennos: Maija Tuukkanen